BASES REGULADORAS DAS AXUDAS MUNICIPAIS PARA AUTÓNOMOS, MICROEMPRESAS E PEQUENAS EMPRESAS
ADMINISTRACIÓN LOCAL — Municipal — Ribadumia (Subvencións e axudas, 02/09/2020)

Resultando aprobadas definitivamente as “Bases reguladoras das axudas municipais para autónomos, microempresas e pequenas empresas con sede social e fiscal no Concello de Ribadumia, que se atopen en difícil situación económica derivada da crise económica provocada pola pandemia do Covid-19”, aprobadas polo Pleno Municipal en sesión de 28 de maio de 2020, ao non terse presentado ningunha reclamación durante o prazo de exposición pública (BOP nº 117 de 19 de xuño de 2020), faise público o texto íntegro das mesmas que é do teor literal seguinte: O obxectivo destas axudas fundaméntase na posibilidade de dotar de liquidez ós diferentes actores da actividade económica, autónomos, microempresas e pequenas empresas con sede social e fiscal no Concello de Ribadumia, que se atopen en difícil situación económica derivada da crise económica provocada pola pandemia do Covid-19 e que teñan problemas de cara á obtención de financiamento co que facer fronte ós diferentes compromisos adquiridos ou que se pretenden adquirir no futuro e que favorezan o desenvolvemento das súas actividades. A través destas axudas preténdese establecer un conxunto de medidas que, con carácter extraordinario e a curto/medio prazo, se destinan a favorecer a obtención de liquidez a autónomos, microempresas e pequenas empresas, con sede social e fiscal no Concello de Ribadumia, liquidez que necesitan para o normal desenvolvemento das súas actividades, coa obriga de reembolso das axudasconcedidasno prazo que se acorde en cada caso, sen liquidación de ningún tipo de interese, agás o previsto na Base 12ª en sede de reintegro das axudas. Esta iniciativa está subvencionada polo Concello de Ribadumia, existindo unha consignación na partida 470.01 do orzamento de gastos para 2020, por importe de 30.000,00 euros, e sendo esta a cantidade máxim a a aplicar á mesma. Non obstante procurarase a participación das distintas administracións públicas e/ou entidades privadas no mesmo, mediante a subscrición, de ser o caso, de convenios de colaboración que posibiliten o cumprimento dos obxectivos previstos. Serán obrigas das entidades beneficiarias as seguintes: a) Cumprir o obxectivo, executar o proxecto, realizar a actividade ou adoptar o comportamento que fundamenta a concesión das axudas contempladas nas presentes bases, na forma e prazos que se establezan. b) Xustificar en prazo o cumprimento dos requisitos e condicións, así como a realización da actividade e o cumprimento da finalidade que determine a concesión da axuda. c) Someterse ás actuacións de comprobación que poida efectuar o órgano concedente. d) Conservar os documentos xustificativos da aplicación dos fondos recibidos mentres poidan ser obxecto das actuacións de comprobación e control. e) Adoptar as medidas de difusión que, de ser o caso, se establezan para a adecuada publicidade do carácter público do financiamento outorgado. f) Proceder ó reintegro das axudas recibidas no caso de incumprimento das normas reguladoras das mesmas. g) Devolver a axuda concedida no prazo que se sinale, de acordo co establecido nas presentes bases. h) Someterse ás actuacións de fiscalización e ós controis financeiros que correspondan a este Concello. Poderán participar nesta iniciativa os autónomos, microempresas e as pequenas empresas, que teñan a súa sede social e fiscal no Concello de Ribadumia e que estean debidamente dadas de alta en Facenda. Igualmente, poderán solicitalas aquelas asociacións empresariais legalmente rexistradas e con sede no Concello de Ribadumia que adquiran, para uso dos seus asociados, material directamente relacionado coas medidas hixiénicas (másc aras, dispensadores de hidroxel e similares) e/ou de desinfeccións (virucidas autorizados, desinfectantes e similares) impostas por mor da pandemia do Covid-19 mediante disposición legal. Debido á actual situación de crise económica, poden participar aqueles autónomos, microempresas e pequenas empresas que non estean ó corrente no cumprimento das súas obrigas coa Axencia Tributaria, coa Seguridade Social e coa Xunta de Galicia sempre que esta débeda non supere a cantidade solicitada e se destine, nun mínimo dun 50%, a cumprir con estas obrigas. En caso de débeda existente do Concello de Ribadumia, poderán participar unicamente aqueles autónomos e empresarios que previamente tivesen aprobado o seu pagamento mediante fraccionamentos e/ou aprazamentos, sempre e cando non incumprisen con ningún dos prazos establecidos de pagamento. As axudas serán de índole económica, mediante a achega dunha cantidade que determinará a Comisión de Valoración, axuda que en ningún caso superará a consignación máxima existente. O reparto farase tendo en conta a cantidade solicitada e o montante global a repartir, calculando a porcentaxe que lle corresponde a cada solicitante e aplicando este sobre a cantidade total existente. Todas aquelas empresas interesadas disporán dun PRAZO DE VINTE DÍAS NATURAIS dende a inserción das presentes bases no Boletín Oficial da Provincia de Pontevedra para a presentación de instancias no modelo que se acompaña como Anexo I e dirixidas ó Sr. Alcalde-Presidente do Concello de Ribadumia, indicando: Ademais se acompañará a seguinte documentación: Estará constituída por: — Presidente: O Sr. Alcalde-Presidente do Concello de Ribadumia ou concelleirono que delegue. — Vocais: O concelleiro delegado de Contas, Economía e Facenda ou concelleiro no que delegue. O concelleiro delegado de Promoción Económica ou concelleiro no que delegue. Os portavoces dos grupos políticos da Corporación municipal ou concelleiro no que deleguen. Un técnico municipal do Servizo Económico ou de Recadación. — Secretario: O secretario-interventor do Concello de Ribadumia, con voz e sen voto. Os membros da comisión deberán absterse de intervir, comunicándolle ó Sr. Alcalde-Presidente cando concorra neles algunha das circunstancias previstas nos artigos 23 e 24 da Lei 40/2015, do 1 de outubro, de réxime xurídico do sector público. Para actuar validamente, a comisión requirirá a presencia da maioría absoluta dos seus membros. A comisión de valoración adoptará os seus acordos por maioría simple, entendendo por tal cando os votos afirmativos son máis cós negativos, resolvendo os empates o Sr. Alcalde-Presidente co voto de calidade. Unha vez rematado o prazo de presentación de instancias reunirase a Comisión de Valoración, previa convocatoria realizada polo Sr. Alcalde-Presidente. A comisión analizará cada unha das solicitudes presentadas e, no caso de que a mesma se atope incompleta, inexacta ou existan dúbidas na súa interpretación, requirirase ó interesado para que proceda á súa subsanación nun prazo máximo de dez días hábiles, indicando que, de non facelo, considerarase que desiste da súa solicitude. Unha vez baremadas todas as solicitudes, a Comisión de Valoración fará unha proposta, que será aprobada por decreto de Alcaldía, na que se sinalarán as solicitudes aprobadas e as súas condicións, así como as denegadas e o seu motivo. Unha vez recibida a confirmación da axuda, o beneficiario dispón dun prazo de DEZ DÍAS HÁBILES para comunicar a aceptación da mesma, así como número de conta bancaria para o ingreso da axuda concedida mediante a presentación de certificación da entidade bancaria correspondente. As microempresas e pequenas empresas deberán acompañar no citado prazo, ademais, aval bancario que garanta a devolución das cantidades prestadas sempre que o seu importe sexa igual ou superior a 2.500€, cunha vixencia indefinida e que será devolto unha vez reembolsadas as cantidades entregadas. Para a devolución das axudas establécese un período de carencia de ata o 31 de decembro de 2020. A partires desa data os beneficiarios dispoñen dun prazo máximo de ata tres anos para a devolución das cantidades entregadas, debendo indicar na súa solicitude o prazo que estimen necesario para a devolución, prazo que será aprobado pola Comisión de Valoración en función da cantidade económica outorgada. A devolución realizarase de xeito mensual, cada día 20 a partir de xaneiro de 2021, e será o Servizo de Recadación do Concello de Ribadumia o encargado de calcular a cota por ingresar (a cantidade total da axuda entre o número de meses, cunha cantidade idéntica para cada mes) e de remitir a cada beneficiario a táboa económica resultante con indicación da cota mensual e a data correspondente de pagamento. A devolución das axudas deberá realizarse, en todo caso, mediante domiciliación bancaria. Queda exceptuado da devolución da axuda o importe da mesma destinado para a adquisición de material directamente relacionado coas medidas hixiénicas (máscaras, dispensadores de hidroxel e similares) e/ou de desinfeccións (virucidas autorizados, desinfectantes e similares) impostas por mor da pandemia do Covid-19 mediante disposición legal. Para que se poida facer efectiva a exención da devolución da axuda, deberase presentar a correspondente solicitude xunto con copia cotexada da factura e xustificante de pago da adquisición dese material como mínimo no mes anterior a que se faga efectiva a primeira cota de devolución da axuda. Son causas de REINTEGRO das axudas recibidas, coa correspondente esixencia de intereses de demora desde o momento do pagamento da axuda ata a data na que se acorde a procedencia do reintegro, nos seguintes casos: a) Obtención da axuda falseando as condicións requiridas para iso ou ocultando aquelas que o impedisen. b) Incumprimento total ou parcial do obxectivo, da actividade ou a non adopción do comportamento que fundamentan a concesión da axuda. c) Incumprimento da obriga de xustificación ou a xustificación insuficiente. d) Resistencia, escusa, obstrucción ou negativa ás actuacións de comprobación e control financeiro, así como o incumprimento das obrigas contables, rexistrais ou de conservación de documentos cando diso derive a imposibilidade de verificar o emprego dado ós fondos percibidos. O INCUMPRIMENTO DA OBRIGA DE DEVOLUCIÓN dos importesmensuais que se aprobaran, no prazo que se sinale, ou a devolución dalgún recibo por parte da entidade bancaria na que se atope domiciliado o pago determinará: 1. En caso de incumprimento da obriga de devolución dunha mensualidade, a liquidación do interese de demora que para cada ano se estableza pola lei de orzamentos xerais do Estado e referente a esa mensualidade.2. En caso de incumprimento da obriga de devolución de dúas mensualidades consecutivas ou tres alternas, ademais da liquidación do interese de demora que proceda, a devolución da totalidade da axuda concedida pendente de devolver. A concesión de futuras axudas con cargo a este programa queda condicionada ó cumprimento do disposto nas presentes bases. O incumprimento determinará que o responsable non poderá optar, de ser o caso, a ningunha outra axuda municipal. A relación de axudas concedidas, coa identificación do beneficiario, prazo de duración e importe das mesmas publicarase nas plataformas dixitais do Concello de Ribadumia e no taboleiro de anuncios da casa consistorial. Así mesmo, serán publicadas as solicitudes denegadas, indicando os motivos da súa denegación. Estas axudas regularanse polo establecido nas presentes bases. En todo o non previsto nelas aplicaraseo dispostona Lei 9/2007, do 13 de xuño, de subvencións de Galicia, e Decreto 11/2009, do 8 de xaneiro, polo que se aproba o Regulamento da Lei 9/2007. A interpretación, modificación, resolución e todas as cuestións que se deriven en relación coa aplicación das presentes bases corresponde á Comisión de Valoración, e serán resoltas pola Alcaldía-Presidencia, por proposta da Comisión de Valoración. Os acordos adoptadospara a súa resolución porán fin á vía administrativa e poderán ser impugnados ante a Xurisdicción Contencioso-Administrativa. Ribadumia, 14 de agosto de 2020. O Alcalde, David J. C astro Mougán.